stanford-oval/wikipedia huggingface dataset:
חתימה טכנולוגית
פרויקטים אסטרו-הנדסיים

סוגים שונים של חתימה טכנולוגית, כגון דליפת קרינה מהתקני אסטרו-הנדסה (אנ') ענקיים במידתם (אנ') כמו:
כדורי דייסון
אקומנופוליס (אנ')
מנוע כוכבי (מסוג שקדוב)
יהיו ברי זיהוי באמצעות היפר-טלסקופים (אנ'). כמה דוגמאות לחתימות טכנולוגיות מתוארות בספרו של פול דייוויס מ-2010 The Eerie Silence, למרות שהמונחים "חתימות טכנולוגיות" ו"סמנים טכנולוגיים" אינם מופיעים בו.
כדור דייסון, שיבנה על ידי יצורים בעלי תבונה השוכנים בסמיכות לכוכב דמוי שמש, יגרום לעלייה בהיקף הקרינה האינפרא-אדומה באור של כוכב כזה שתוכל להוות חתימה טכנולוגית של ציוויליזציה חוצנית. זאת הסיבה שבגללה בחר פרימן דייסון את הכותרת "חיפוש אחר מקורות מלאכותיים של קרינה אינפרה אדומה מכוכבים" למאמרו משנת 1960 בנושא. פרויקט סט"י אימץ הנחות אלו בחיפושיו אחר ספקטרום מסוג "אינפרה אדום כבד" בכוכבים דמויי שמש. מאז 2005, מעבדת פרמילאב ערכה סקר מתמשך עבור ספקטרומים (ספקטרה) כאלה, תוך ניתוח נתונים מהלוויין האסטרונומי האינפרה-אדום.
זיהוי אחד ממקורות האינפרה-אדום הרבים בחלל ככדור דייסון ידרוש טכניקות משופרות להבחנה בין כדור דייסון למקורות טבעיים. מעבדת פרמילאב גילתה 17 מועמדים "דו-משמעיים", מתוכם ארבעה כונו "משעשעים אך עדיין מפוקפקים". חיפושים אחרים גם הגיעו לכמה מועמדים שנותרו ללא אישוש. באוקטובר 2012, האסטרונום ג'ופריי מרסי (אנ'), אחד מחלוצי החיפוש אחר כוכבי לכת חוץ-שמשיים, החל לסרוק נתונים של טלסקופ קפלר כדי לזהות סימנים אפשריים של כדורי דייסון.
פרויקטים אסטרו-הנדסיים > מסלולים כבידתיים ופעילות כוכבים

מנועים כוכביים מסוג שקדוב ישמשו בידי ציוויליזציות מתקדמות בעלות אמצעי לשינוי את המסלול הכבידתי של כוכבים. סיבות אפשריות לשינוי כזה הן מניעת סכנות שונות לחיים כמו עננים מולקולריים קרים או פגיעות שביט. אחת השיטות לגילוי פלנטות מחוץ למערכת השמש היא שיטת המעבר הפוטומטרית (אנ'), דהיינו אם אנו צופים בירידה מחזורית קטנה בבהירות של כוכב (כמו כתם קטן שנע על פני הכוכב) ניתן להסיק אולי על קיום כוכב לכת שבמעברו חוצה את קו הראיה שלנו אל כוכב האם של אותה פלנטה. באופן דומה ניתן יהיה לגלות מנועי שקדוב אך בניגוד לכוכבי לכת, הם יראו כאילו הכתם נעצר בפתאומיות על פני השטח של כוכב האם במקום לחצות אותו לחלוטין. בכך ייחשף המקור הטכנולוגי של התופעה.
עדויות לכריית אסטרואידים ממוקדת מחוץ למערכת השמש, עשויות גם הן לחשוף אינטליגנציה מחוץ לכדור הארץ (ETI) (אנ'). החוקרים דייוויד מ. קיפינג ואלכס טיצ'י טוענים שתרבויות מתקדמות יכולות ”להסוות את נוכחותן, או לשדר אותה בכוונה, באמצעות פליטת לייזר מבוקרת”. מאפיינים אחרים המוצעים כחתימות טכנולוגיות פוטנציאליות כוללים מחזורי מסלול מוזרים כגון סידור כוכבי לכת בתבניות של מספרים ראשוניים. שינויים מסוימים בפעילות העטרה של כוכבים והכרומוספרה שלהם ניתנים אף הם לזיהוי כחתימות טכנולוגיות. תרבויות מחוץ לכדור הארץ עשויות להשתמש בכוכבי לכת תועים לתחבורה בין - כוכבית בעזרת מספר חתימות טכנולוגיות אפשריות.
פרויקטים אסטרו-הנדסיים > רשתות תקשורת

קיים מחקר המצביע על כך שאם חוצנים (ETs) קיימים, ייתכן שהם בנו רשתות תקשורת ויש להם חלליות לא-מאוישות במערכת השמש שהתקשורת שלהן ניתנת לזיהוי. מחקרים של ג'ון גרץ מצביעים על כך שגישושיות יכולות לעבור בקרבת מערכת שמש לצורך גישוש על מנת לגלות מערכות שמש בהתהוות. לעומתן גישושיות קבועות במערכת שמש יכולות להשתמש בסימנים ותנאים כמו זיהוי חתימות ביולוגיות כדי לגלות היווצרות חיים או חתימה טכנולוגית לזיהוי חיים תבוניים במערכת שמש. בשני המקרים האלה הגישושיות צריכות להתקשר לבסיס הבית שלהם כדי לדווח על כך וזו ההזדמנות לזהות את השידור שלהן כחתימה טכנולוגית. כך גם אפשר לאתר גשושיות חוצניות במערכת השמש שלנו. לפי גרץ החיפוש אחר אותות בין-כוכביים מכוונות עשוי להיות חסר תועלת משום זה רשתות בין-כוכביות שנוצרות על ידי חוצנים אינטליגנטיים מבוססות בסבירות גבוהה על צמתי תקשורת במרחקים קצרים משנת אור בין כוכבים שכנים. רשת כזאת תכיל אולי גם פולסרים כמשואות או צמתים שהאלומות שלהם מאופננות במנגנונים שניתן לאתר אותם. יתרה מזאת, יש מחקר המצביע על כך שחיפושי פרויקט SETI קודמים לא היו מזהים משואות אלקטרומגנטיות חסכוניות של חוצנים המשתמשים במשאבי אנרגיה מוגבלים.
ניתוח פלנטרי > חום ואור מלאכותיים

פעילות אנושית רבה נצפית מהחלל באמצעות אורות מלאכותיים שמקורם בערים, תעשיות ורשתות תחבורה על כדור הארץ. לכן אסטרונומים שונים, כולל אבי לייב מהמרכז האסטרופיזיקה בהרווארד-סמית'סוניאן (אנ') ואדווין ל. טרנר מאוניברסיטת פרינסטון העלו הצעה שבדומה לכך אפשר לזהות אורות מלאכותיים בכוכבי לכת שמחוץ למערכת השמש שלנו. גישה כזו מניחה שאנרגיית הקרינה (אנ') שציוויליזציה כזאת מייצרת בדרך כזאת תהיה מרוכזת יחסית ולכן ניתנת לזיהוי אותה בקלות.
בנוסף יש להבחין בין אור וחום מלאכותיים שיתגלו בכוכב לכת לבין אור וחום ממקורות טבעיים כדי להסיק סופית את קיומם של חיים תבוניים שם. לדוגמה, ניסוי ה"שיש השחור של נאס"א משנת 2012" הראה שמקורות אור וחום יציבים משמעותיים על פני כדור הארץ, כמו שריפות כרוניות במערב אוסטרליה, מקורם באזורים לא מיושבים המתרחשות באופן טבעי. הטלסקופ הסורק באולטרה סגול ואינפרה אדום (אנ') שהקוֹנספּט שלו מפותח ב-NASA יהיה מסוגל לזהות אורות עיר היפותטית בעוצמה פי 12 מאלו של על כדור הארץ ב-פרוקסימה קנטאורי b (כוכב הלכת הקרוב ביותר למערכת השמש) תוך 300 שעות.
ניתוח פלנטרי > ניתוח אטמוספירי

ניתוח של אטמוספירות פלנטריות, כפי שנעשה כבר בגופים שונים במערכת השמש ובאופן ראשוני במספר כוכבי לכת מחוץ למערכת השמש שלנו מסוג צדק חם, יוכל לגלות כימיקלים המיוצרים על ידי תרבויות טכנולוגיות. לדוגמה, פליטות אטמוספיריות משימוש בטכנולוגיה אנושית על פני כדור הארץ הכוללות חנקן דו-חמצני ופחמן כלורופלואורי (אנ') ניתנות לזיהוי מהחלל. זיהום אוויר מלאכותי עשוי אפוא להיות בר זיהוי בכוכבי לכת מחוץ למערכת השמש באמצעות "SETI אטמוספירי" בעזרת טכנולוגיה טלסקופית הקרובה לזו של המאה ה-21. חתימות טכנולוגיות כאלה יכולות להיות לאו-דווקא של כימיקל ספציפי אחד אלא גם של תערובת כימיקלים המצויים באטמוספירות. גם כאן קיימת אפשרות של זיהוי שגוי; לדוגמה, באטמוספירה של טיטאן (אנ') יש חתימות ברות זיהוי של כימיקלים מורכבים הדומים למזהמים תעשייתיים על פני כדור הארץ ולמרות זאת אינם תוצר לוואי של הציוויליזציה. כמה מדעני SETI העלו אפשרות חיפוש אחר אטמוספירות מלאכותיות שנוצרו בהארצה (הנדסה פלנטרית) כדי לייצר סביבות ראויות להתיישבות חוצנים.
חפצים מלאכותיים חוץ ארציים > חלליות

חלליות בין-כוכביות (אנ') יכולות להיות ברות זיהוי ממרחק של מאות עד אלפי שנות אור באמצעות צורות שונות של קרינה, כגון הפוטונים הנפלטים מטיל אנטי-חומר (אנ')(סוג מוצע של טיל המשתמש באנטי-חומר כמקור הכוח שלו) או קרינת ציקלוטרון (אנ') מאינטראקציה של המפרש המגנטי שלו עם המדיום הבין-כוכבי. ניתן יהיה להבחין בקלות בין אות שכזה לבין אות טבעי ובכך לבסס היטב את קיומם של חיים תבוניים מחוץ לכדור הארץ, אם יתגלה אות כזה. בנוסף, גשושיות ברייסוול (אנ') קטנות בתוך מערכת השמש שלנו יכולות להיות מזוהות באמצעות סריקות אופטיות או רדיו. חלליות משתכפלות (אנ') או רשתות התקשורת שלהן יהיו ניתנות לזיהוי פוטנציאלית בתוך מערכת השמש שלנו או במערכות כוכבים סמוכות, אם הן נעות שם. טכנולוגיות כאלה או העקבות שלהן יכולות להיות מצויות במסלול כדור הארץ, על הירח או על כדור הארץ עצמו.
חפצים מלאכותיים חוץ ארציים > לוויינים

טכנולוגיה פחות מתקדמת, וקרובה יותר לרמה הטכנולוגית הנוכחית של האנושות, היא טכנולוגית חגורות קלארק של כוכבי לכת חוץ שמשיים
שהועלתה על ידי האסטרופיזיקאי הקטור סוקאס-נבארו ממכון האסטרופיזיקה של האיים הקנריים. החגורה ההיפותטית הזו מורכבת על ידי כל הלוויינים המלאכותיים במסלולים גאוסטציונרי/גיאוסינכרוניים (אנ') סביב כוכב לכת חוץ שמשי. מסימולציות מוקדמות נראה שחגורת צפופה מאוד של לוויינים כאלה, שיצירתה דורשת ציוויליזציה מתקדמת יותר משלנו אך במעט, תהיה ברת זיהוי בטכנולוגיה קיימת של עקומות האור מכוכבי לכת במעבר. ניתוח נוסף מאוחר יותר הטיל ספק בתוצאה זו, וסייג שחגורות כאלה ברות לזיהוי בטכנולוגיה של משימות החלל הנוכחיות והקרובות יהיו נדירות מאוד.
חפצים מלאכותיים חוץ ארציים > כוכבי לכת מחוץ למערכת השמש

מתקנים בעלי אלבדו נמוך או גבוה כמו פאנלים סולאריים ניתנים אולי לזיהוי, אם כי הבחנה בין מגה-מבנים מלאכותיים לבין סביבות טבעיות בעלות אלבדו גבוה או נמוך, כגון כיפות קרח בהירות, עשויה להיות קשה.
פרויקטים מדעיים המחפשים חתימות טכנולוגיות

אחד הניסיונות הראשונים לחיפוש כדורי דייסון נעשה על ידי ויאצ'סלב סליש מהמכון הרוסי לחקר החלל במוסקבה בשנת 1985 באמצעות נתונים מהלוויין האסטרונומי האינפרא אדום (IRAS).
החיפוש אחר חתימות טכנולוגיות משנת 2001, כלל ניתוח של נתונים ממצפה קרני גמא קומפטון לאיתור עקבות של אנטי-חומר לא העלה דבר.
בשנת 2005, מעבדת פרמילאב נערך סקר מתמשך עבור ספקטרה באינפרא-אדום על ידי ניתוח נתונים מ-IRAS. באותו סקר נמצא שזיהוי אחד ממקורות האינפרא-אדום הרבים ככדור דייסון ידרוש טכניקות משופרות להבחנה בינו למקורות טבעיים של קרינה שכזאת.
במאמר משנת 2005, לוק ארנולד העלה הצעה לאמצעי לזיהוי אובייקטים בגודל פלנטרי מהחתימה הייחודית של עקומת אור המעבר שלהם. הוא הראה שחתימה טכנולוגית כזו היא בהישג ידן של משימות חלל שמטרתן לזהות כוכבי לכת חוץ-שימשיים בשיטת המעבר, וכך גם בפרויקטים של קורות או קפלר באותה תקופה. עקרון גילוי זה נשאר ישים למשימות עתידיות של כוכבי לכת חיצוניים.
בשנת 2012, שלישיית אסטרונומים בראשות ג'ייסון רייט החלה בחיפוש של שנתיים אחר כדורי דייסון, בסיוע מענקים מקרן ג'ון טמפלטון.
בשנת 2013, ג'וף מרסי קיבל מימון לשימוש בנתונים מטלסקופ קפלר לחיפוש אחר כדורי דייסון ותקשורת בין כוכבית באמצעות לייזרים, ולוסיאן וולקוביץ' (אנ') קיבלה מימון לזיהוי חתימות מלאכותיות בפוטומטריות של כוכבים (מדידה של עוצמת אור נראה כפי שהיא נקלטת בעין אנושית).
החל משנת 2016, האסטרונום ז'אן-לוק מרגו מ-UCLA חיפש חתימות טכנולוגיות עם טלסקופי רדיו גדולים.
פרויקטים מדעיים המחפשים חתימות טכנולוגיות > כוכבים נעלמים

בשנת 2016, ביאטריז וילארואל יחד עם אחרים היציעו שכוכבים נעלמים הם חתימה טכנולוגית מתקבלת על הדעת.
במאמר זה, אנו מציעים להחליף את החיפוש אחר אפשרי
חתימות של אסטרו - הנדסת בחיפוש אחר אפקטים הבלתי אפשריים (או
כמעט בלתי אפשריים) ביחס לאסטרופיזיקה קונבנציונלית.
לפי החוק השלישי של ארתור סי קלארק (אנ'), 'לא ניתן להבחין בין טכנולוגיה מתקדמת מספיק לבין קסם.' דוגמאות להשפעות היפותטיות כאלה כוללות גלקסיה המשנה במהירות ובעוצמה את ההסחה לאדום שלה או גודלה לכאורה במהלך כמה שנים, או גלקסיה, שנראתה בעבר על השמיים, ולפתע נעלמה לגמרי לגמרי ממיקומה. כמו כן, כוכב בגלקסיית שביל החלב שנעלם לחלוטין ללא סופרנובה נלווית יכול להיות מעניין באותה מידה ולהעיד על קיומה של ציוויליזציה מחוץ לכדור הארץ מתקדמת עם רצון להסתיר את הכוכב שלה מאויב. עם זאת, זה יכול גם להצביע על פיזיקה לא ידועה או אקזוטית, כמו כוכבים הנעלמים לתוך חורי תולעת.
לפיכך בוצע פרויקט פיילוט לחיפוש אחר כוכבים נעלמים, ונמצא מועמד אחד לא בטוח ולכן דרושות בדיקות נוספות עם טלסקופים חזקים יותר. בשנת 2019, פרויקט "מקורות נעלמים ומופיעים במהלך מאה שנות תצפיות (פרויקט VASCO)" החל בחיפושים כלליים יותר אחר כוכבים נעלמים ומופיעים, ותופעות אסטרופיזיות משתנות (אנ'). בשנת 2020, פרויקט VASCO החל במיזם של מדע האזרחי, שמטרתו בדיקה באמצעות תמונות של אלפים רבים של אובייקטים שמימיים מועמדים. מיזם זה מתבצע בשיתוף פעולה הדוק עם בתי ספר ועמותות חובבים בעיקר במדינות אפריקה. פרויקט VASCO כולו כונה "חיפוש הכללי ביותר של אובייקטים מלאכותיים עד כה". בשנת 2021, החוקרת הראשית של VASCO ביאטריז וילארואל קיבלה פרס לוריאל-אונסקו בשוודיה בשם הפרויקט. ביוני 2021, הפרויקט פרסם את הגילוי של תשעה מקורות אור שלכאורה מופיעים ונעלמים בו-זמנית מלוחות ארכיון של צילומי שמיים שצולמו ב-1950. הצוות של וילארואל מצא גם שלושה כוכבים בגודל אסטרונומי (אנ') 16 שהופיעו ונעלמו מלוחות צילום שנחשפו פעמיים תוך שעה ב-19 ביולי 1952.
פרויקטים מדעיים המחפשים חתימות טכנולוגיות > ארגון פרויקטים חדשים

ביוני 2020, נאס"א זכתה במענק הראשון הספציפי עבור SETI מזה שלושה עשורים. המענק הזה מממן את החיפוש הראשון ב-SETI אחר חתימות טכנולוגיות מתרבויות חוצניות מתקדמות מלבד גלי רדיו, כולל יצירה ואכלוס של ספריית חתימות טכנולוגיות מקוונת. סקירה מדעית משנת 2021 שהופקה על ידי הסדנה המקוונת בחסות נאס"א TechnoClimes 2020 סיווגה מושגי משימה אופטימליים אפשריים לחיפוש חתימות טכנולוגיות. היא סיווגה חתימות על סמך הקריטריונים הבאים:
המרחק של האנושות ליכולת לפתח את הטכנולוגיה הנדרשת לחתימה - השוואה של עקבות טכנולוגיה אנושית עכשווית
שיטות זיהוי נלוות
תרומת שיטות הזיהוי לאסטרונומיה אחרת שאינה עוסקת בתחום גילוי תרבויות חוצניות.
המחקר מסיק בין היתר שקיים רציונל חזק לארגון משימות חיפוש של אובייקטים מלאכותיים, כולל גשושיות, בתוך מערכת השמש.
בשנת 2021, אסטרונומים הגדירו סדרת "בדיקות אימות לאותות של חתימות טכנולוגיות צרות-פס" על אותות פוטנציאליים לשלילת מקור אנושי. זאת לאחר שהגיעו למסקנה שייתכן שהמועמד לחתימה טכנולוגית BLC1 (אנ') שנקלט ב-29 באפריל 2019 בפרויקט פריצת דרך בהאזנה (אנ')(Breakthrough Listen). האות הגיע מכוון פרוקסימה קנטאורי. האות הזה הסתבר כהפרעה בתדר רדיו מקומי.
קבוצת חוקרים של פרויקט "פריצת דרך בהאזנה", טענה במאמר שהקמת מצפה רדיו SETI בצד הירח שמרוחק מכדור הארץ יוכל להצליח יותר ממצפים כאלה על כדור הארץ, מכיוון שיהיו מבודדים מהפרעות הרדיו שמקורם בשידורים אנושיים. בשנת 2022, מדענים סיפקו סקירה כללית של היכולות של משימות חלל ומצפי כוכבים נוכחיים, מהזמן האחרון, מהעבר, המתוכננים והמוצעים לזיהוי חתימות טכנולוגיות שונות של חוצנים.
השלכות של גילוי

סטיבן ג'יי דיק (אנ') אמר שאין עקרונות להתמודדות עם גילויי SETI. לזיהוי של חתימות טכנולוגיות עשויות להיות השלכות אתיות, כגון העברת מידע קשור לאתיקת חלל. המתייחס גם לאתיקה של מכונות. יתרה מכך, לסוגים שונים של מידע על חתימות טכנולוגיות שזוהו והפצתן או פיזורן יהיו השלכות שונות שעשויות להיות תלויות גם בזמן ובהקשר.
ראו גם

נוסחת דרייק
פרדוקס פרמי
הודעת ארסיבו
תקשורת בין-כוכבית
כדור הארץ הנדיר
ביאורים

1 2  כוכבי לכת הנמצאים מחוץ למערכת השמש שלנו
1 2 3  כוכבי לכת מחוץ למערכת השמש אשר התגלו בשיטת המעבר הפוטומטרית (אנ')
מאק ריי אדוארדס

| --- | --- |

 לידה:  17 באוקטובר 1918 Montgomery County, ארצות הברית 
 התאבד:  30 באוקטובר 1971 (בגיל 53) מחוז מארין, ארצות הברית 
 מדינה:  ארצות הברית 
 בת זוג:  מארי האוול
 צאצאים:  2 (מאומצים)
 
מאק ריי אדוארדס (באנגלית: Mack Ray Edwards,‏ 17 באוקטובר 1918 – 30 באוקטובר 1971) היה רוצח ואנס סדרתי אמריקאי אשר רצח ואנס לפחות שלושה ילדים בלוס אנג'לס, קליפורניה, החל מ-1953 ועד מותו. לאחר שנלכד והורשע נידון למוות אולם התאבד בתלייה בתאו קודם לביצוע גזר הדין. נותר החשוד העיקרי בשמונה עשר עד עשרים ושניים מקרי רצח לא-מפוענחים.
ביוגרפיה

מאק ריי אדוארס נולד ב-17 באוקטובר 1918 במונטגומרי (אנ'), ארקנסו, ארצות הברית. מעט מאוד ידוע על ראשית חייו, למעט כי במהלך נעוריו המאוחרים עשה את דרכו לאזור לוס אנג'לס והתגייס לחיל ההנדסה של צבא ארצות הברית בו עבר הסמכה לשימוש בציוד מכני הנדסי והחל לשרת כמהנדס קרבי. ב-1946 נישא למארי האוול.
בין השנים 1950–1957 התגורר במקומות שונים בפיקו ריברה (אנ'), אל מונטה ואזוסה (אנ') שבמחוז לוס אנג'לס, ובילה את זמנו הפנוי בגידול ורכיבה על סוסים. הוא נהג להזמין ילדים ובני נוער מקומיים לרכוב עליהם ואף לקח אותם לטיולי מחנאות מעת לעת, פעילות שבדיעבד ייתכן כי שימשה אותו על מנת לבצע בהם פגיעות מיניות, זאת לאור חשיפתו העתידית שנים מאוחר יותר כפדופיל.
באחרית שנות ה-50 הצטרף אדוארדס לשורות הארגון הבין-לאומי למהנדסי תפעול (אנ') והחל לעבוד בתור מפעיל ציוד מכני הנדסי (אנ') עבור מחלקת התחבורה של מדינת קליפורניה (אנ') וכן עבור סוכנויות נוספות אשר עסקו בעיקר בעבודות תשתית. לפיכך שהה במשך זמן רב בקרבת צמתים מרכזיים וכבישים מהירים, מקומות בהם השתמש מאוחר יותר על מנת להיפטר מגופות קורבנותיו. בראשית שנות ה-60 עבר להתגורר יחד עם אשתו ושני ילדיו המאומצים בסילמאר (אנ'), לוס אנג'לס.
הרציחות > סטלה דארלין נולאן

סטלה דארלין נולאן בת השמונה נעלמה ב-20 ביוני 1953 מקומפטון, קליפורניה, בשעה שעמדה ליד דוכן מזון בשוק פשפשים בנורווק. אדוארדס הודה כי חטף ולקח אותה לביתו באזוסה (אנ'), שם אנס אותה. לאחר מכן נסע ליער הלאומי אנג'לס (אנ') וחנק אותה במשך זמן-מה לפני שהשליך אותה מעבר לגשר. למחרת היום שב למקום והופתע למצוא אותה לא רחוק משם כשהיא נושמת אך אינה מסוגלת לזוז, בטרם השתמש בסכין שנשא כדי לדקור אותה למוות. לאחר מעצרו הוביל אדוארדס את המשטרה לזירת הפשע כדי לחלץ את מה שנותר מגופתה, אותה קבר בגדה הסמוכה לכביש המהיר של סנטה אנה בדאוני.
הרציחות > גארי רוצ'ט

גארי רוצ'ט בן השש עשרה נמצא מת ב-26 בנובמבר 1968 בביתו בגרנדה הילס (אנ'), קליפורניה, לאחר שנורה למוות. אדוארדס הודה כי רצח אותו לאחר שפרץ לביתו על מנת לחטוף את אחותו בת השלוש עשרה, אך היא לא הייתה בבית באותה שעה.
הרציחות > דונלד אלן טוד

דונלד אלן טוד בן השלוש עשרה נעלם ב-16 במאי 1969 מפאקוימה (אנ'), קליפורניה, כאשר שב מבית הספר לביתו. הוא וילד נוסף הושעו מלימודיהם לאחר שרבו זה עם זה ונשלחו לביתם, אולם עקבותיו נעלמו ומאז לא נראה בחיים אי פעם. גופתו נמצאה מאוחר יותר באותה שנה על ידי שני ילדים תחת גשר באזור מגוריו. נתיחה שלאחר המוות קבעה כי נאנס ונורה למוות.
מעצר

אדוארדס ונער אלמוני בן חמש עשרה אשר שימש כשותפו לפשע פרצו לבית משפחת כהן בשדרות רוקספורד, סילמאר (אנ'), ב-6 במרץ 1970, וחטפו שלוש אחיות שהתגוררו במקום, ולרי בת השתים עשרה, סינדי בת השלוש עשרה וג'אן בת הארבע עשרה. בני משפחת כהן היו שכניו של אדוארדס בשנים שקדמו לאירוע.
לאחר שהכריח את השלוש לכתוב פתק אותו הכתיב להן ושיועד להגיע להוריהן, בו תיארו את החלטתן המשותפת לברוח מביתם, לקח אותן אדוארדס ברכבו לאזור הררי ומרוחק הידוע בשם קניון בוקט (אנ') ביער הלאומי אנג'לס (אנ'). שתיים מהילדות הצליחו להימלט, ומתוך ידיעה כי יצליחו לזהותו החליט אדוארדס לשחרר את השלישית בטרם הסגיר את עצמו בתחנת המשטרה של עמק סן פרננדו. לאחר שמסר את כלי הנשק שלו לידי חוקריו הודה כי תכנן לאנוס ולרצוח את שלושת הילדות, ואף סיפר כיצד עשה זאת בעבר לשישה ילדים אחרים.
משפט

רשויות החוק הצליחו לאתר את שלושת הגופות של סטלה דרלין נולאן, גארי רוצ'ט ודונלד אלן טוד בלבד, ולאחר חילוצן מהאדמה הואשם אדוארדס בשלושה אישומי רצח וכן בשלושה אישומי חטיפה. בשימוע קדם-משפטי שנערך ב־-17 במרץ אותה שנה ניסה להודות באשמה אולם השופט סירב לקבל את עמדתו, אפילו לאחר שהתעקש על כך באיתנות, ”אשם, אני אשם! אני לא צריך עורך דין, אני אשם!”, חרף ניסיונותיו של עורך דינו לטעון לחפות מפשע בשמו. מועד תחילת המשפט נקבע ל-6 במאי אולם נדחה פעמיים לאחר שאדוארדס ניסה להתאבד; הפעם הראשונה הייתה ב-30 במרץ כאשר חתך את בטנו בעזרת סכין גילוח והשנייה ב-7 במאי לאחר שלקח מנת יתר של תרופות הרגעה. המשפט החל בסופו של דבר ב-17 במרץ 1971.
במהלך נאומו מול חבר המושבעים אמר התובע המחוזי כי ”אם אי פעם היה מקרה בו הטלת עונש המוות הייתה נחוצה, הרי שזה המקרה הנוכחי. הנאשם הזה איבד את הזכות הבסיסית של כל אדם לחיות בחברה שלנו”; אדוארדס הסכים עמו בטענה כי הוא רוצה לשלם בחייו בגין פשעיו ואף הסכים להחליף את מקומו של האדם הבא שהמדינה תכננה להוציא להורג. לדבריו, ”אני רוצה את הכיסא החשמלי. זה מה שרציתי מאז ומעולם. אמרתי להם את זה כאשר הגעתי לתחנת המשטרה אבל הם לא סיפרו על כך בבית המשפט. זה היה מאוד סדיסטי מצידם, להביא לכאן את ההורים ואת כל שאר העדים האלו רק כדי שיסבלו את כל המשפט הזה”; השימוע עבור מתן גזר הדין התקיים ב-5 ביוני אותה שנה, ואדוארדס נידון למוות בתא הגזים.
מוות

אדוארדס הועבר לאגף המוצאים להורג של בית הסוהר סן קוונטין ב-11 ביוני 1971 ושהה בתא הסמוך לזה של צ'ארלס מנסון. ב-30 ביוני אותה שנה נמצא מת בתאו לאחר שהתאבד בתלייה באמצעות כבל החשמל של הטלוויזיה שלו.
תרבות

בסדרת הטלוויזיה "המגן", מבית FX Networks, הוזכר אדוארדס בידי דמותו של הבלש הולנד "דאטש" ואגנבאך במהלך חקירה של חשוד ברצח סדרתי.
הפודקאסט הישראלי פודקאסט רצח בהנחיית מאיה גזית ושי מגל הציג תוכנית אודות אדוארדס בפרק התשיעי של העונה השנייה אשר שודר ב-19 באפריל 2023.
הערות שוליים

1 2 3 4 5 6 7  רוצח שמת לפני זמן רב עדיין ניצב מול עיני המשטרה, לוס אנג'לס טיימס, אנדרו בלנקשטיין, פורסם במקור ב-17 במרץ 2007, אורכב מהמקור ב-20 בדצמבר 2020. (באנגלית)
1 2  צייד הפשע: הרוצח הסדרתי מאק ריי אדוארדס הותיר ילדים קבורים בכל רחבי לוס אנג'לס, בראד האנטר, פורסם במקור ב-23 בספטמבר 2023, אורכב מהמקור ב-30 במרץ 2024. (באנגלית)
1 2 3 4  סופר מפסדינה החוקר שבילי אצנים מפצח תיק נושן אודות רוצח סדרתי, לאו ויקלי, כריסטין פליסק, פורסם במקור ב-6 באוקטובר 2008, אורכב מהמקור ב-29 במרץ 2024. (באנגלית)
1 2 3  המשטרה מחפשת אחר ילדה מקליפורניה שנעלמה ב-1961, דזרט ניוז, פורסם במקור ב-16 ביוני 2011, אורכב מהמקור ב-29 במרץ 2024. (באנגלית)
1 2  המשטרה מגבה את התיאוריה אודות הנער הנעדר, ויטיאר דיילי ניוז, פורסם במקור ב-18 במרץ 2007, אורכב מהמקור ב-30 במרץ 2024. (באנגלית)
1 2  "אשם, אני אשם!"; מק ריי אדוארדס מודה בפשעיו המתועבים, הליינאפ, אורין גריי, פורסם במקור ב-14 בספטמבר 2023, אורכב מהמקור ב-30 במרץ 2024. (באנגלית)
↑  נעדרת: היעלמותה של סטלה דרלין נולאן ב-1953, מגזין לוס אנג'לס, ג'ואן רנר, פורסם במקור ב-18 ביולי 2013, אורכב מהמקור ב-30 במרץ 2024. (באנגלית)
1 2 3  החיפוש אחר גופתו של הילד שנרצח, לוס אנג'לס דיילי ניוז, פורסם במקור ב-7 באוקטובר 2008, אורכב מהמקור ב-30 במרץ 2024. (באנגלית)
↑  אסיר התאבד באגף המוצאים להורג של בית הסוהר סן קוונטין, ניו יורק טיימס, פורסם במקור ב-31 באוקטובר 1971, אורכב מהמקור ב-30 במרץ 2024. (באנגלית)
↑  כעבור ארבעים שנה מתחילות החפירות בחיפוש אחר קורבנו של רוצח סדרתי, אן פי אר, סטיב פרופיט, פורסם במקור ב-6 באוקטובר 2008, אורכב מהמקור ב-29 במרץ 2024. (באנגלית)
↑  שוטרים מקליפורניה החלו לחפור בחיפוש אחר קורבן בן נוער משנות ה-60, יונייטד פרס אינטרנשיונל, פורסם במקור ב-6 באוקטובר 2008, אורכב מהמקור ב-30 במרץ 2024. (באנגלית)
↑  גופתו של בן נוער אשר הפך לקורבנו של רוצח סדרתי עשויה להימצא, לוס אנג'לס טיימס, אנדרו בלנקשטיין, פורסם במקור ב-3 באוקטובר 2008, אורכב מהמקור ב-29 במרץ 2024. (באנגלית)
↑  ברוס קרמן, פרויקט צ'ארלי, אורכב מהמקור ב-24 בפברואר 2007. (באנגלית)
↑  כלבי חיפוש והצלה הובאו לסנטה ברברה כדי לסייע בתיק חקירה חשוך, קיטי, פורסם במקור ב-14 ביוני 2011, אורכב מהמקור ב-16 ביוני 2011. (באנגלית)
↑  כלבי חיפוש והצלה מחפשים אחר נעדרת שנעלמה ב-1961 כשהייתה בת שבע באזור בעל עניין, קיטי, פורסם במקור ב-15 ביוני 2011, אורכב מהמקור ב-30 במרץ 2024. (באנגלית)
↑  המגן, בבסיס הנתונים האינטרנטי לסרטים (באנגלית)
↑  תכירו: מאק ריי אדוורדס, ספוטיפיי, פורסם במקור ב-19 באפריל 2023, אורכב מהמקור ב-31 במרץ 2024.
אנדורה באירוויזיון

| --- | --- |

 מדינה:  אנדורה אנדורה
 רשת שידור:  RTVA
 השתתפות ראשונה:  טורקיה איסטנבול, 2004
 זכיות:  0
 השתתפויות:  6
 היעדרויות:  16
 אירוח האירוויזיון:  לא אירחה
 השתתפות אחרונה:  רוסיה מוסקבה, 2009
אנדורה השתתפה באירוויזיון 5 פעמים החל מהצטרפותה לתחרות ב-2004. למרות התעניינותה של רשות השידור האנדורית בתחרות שהחלה עוד טרם השתתפותה, היא החלה לשדר את התחרות רק בפעם הראשונה בה השתתפה, בעוד תושבי אנדורה היו יכולים לצפות בתחרות דרך רשות השידור הספרדית או הצרפתית. רוב השירים אשר שלחה אנדורה לתחרות היו בקטלאנית. אנדורה פרשה מהתחרות לצמיתות ב-2010
רקע

למרות התעניינותה של אנדורה בתחרות, היא מעולם לא הצליחה להעפיל לשלב הגמר, ונכון ל-2020, אנדורה נמצאת במקום האחרון בדירוג המדינות באירוויזיון לפי זכיותיהן. 
באירוויזיון 2007 ההערכה הייתה שאנדורה אכן תעבור את שלב חצי הגמר ותעפיל אל הגמר, אולם היא סיימה לבסוף במקום ה-12 ולבסוף לא העפילה לגמר. בשנים 2004 - 2005 ערכה רשת השידור האנדורית, RTVA, תוכנית ריאלטי גדולה באמצעותה היא בחרה את השיר שייצג אותה בתחרות. החל מ-2006, בחרה RTVA את השיר לתחרות דרך בחירה פנימית.
לאירוויזיון 2009 שנערך במוסקבה שלחה RTVA שיר שנבחר באמצעות בחירה ציבורית, דבר הנעשה לאחרונה בשנת 2005. באירוויזיון נכשלה אנדורה שוב לעלות לשלב הגמר, והיא נשארה בחצי הגמר עם 8 נקודות בלבד.
לאורך השנים העניקה אנדורה את 12 הנקודות שלה לספרד, למעט ב-2007. כיוון ששתי המדינות הן שכנות, הואשמה אנדורה לא פעם בהצבעה פוליטית ולא בהצבעה כשרה לשיר המועדף.
הפרישה מהתחרות

בדצמבר 2009 הודיעה רשת השידור האנדורית על כוונתה לפרוש מאירוויזיון 2010 עקב חוסר יכולת לממן את המשלחת האנדורית. ההודעה על הפרישה הגיעה לאחר שאנדורה כבר הגישה את השיר שאמור היה לייצג אותה בתחרות. כמו כן, הודיעה אנדורה שלא תשתתף באירוויזיון 2011 עקב בעיות כלכליות.
אנדורה הודיעה שב-2019 תחזור לתחרות רק אחרי שתקבל תמיכה כספית מממשלתה. בנובמבר 2019 נמסר המפלגה הגדולה בממשלת אנדורה מציעה תקציב לצורך השתתפות באירווזיון
באוגוסט 2020 הודיעה אנדורה באופן רשמי שהיא השיגה את התקציב הדרוש על מנת לחזור לאירוויזיון 2022, דבר שלבסוף לא קרה.
השירים שייצגו את אנדורה באירוויזיון

שורה בצהוב מסמלת ניצחון של המתמודדת באותה תחרות

 שורה באפור מסמלת תחרות בה המתמודדת הגיעה למקום השני

 שורה בחום מסמלת תחרות בה המתמודדת הגיעה למקום השלישי

 שורה באדום מסמלת תחרות בה המתמודדת דורגה במקום האחרון

 שורה בירוק-זית מסמלת תחרות ממנה המתמודדת פרשה או שלא השתתפה לאחר שכבר נבחר שיר
| שנה | מבצע | שיר | תרגום לעברית | גמר | ניקוד | חצי גמר | ניקוד |
| --- | --- | --- | --- | --- | --- | --- | --- |
| 2004 | מרתה רור | "Jugarem a estimar-nos" | "אנחנו ננגן באהבה אחד לשני" | X | X | 18 | 12 |
| 2005 | מריאן ואן דה וואל | "La mirada interior" | "החיפוש הפנימי" | X | X | 23 | 27 |
| 2006 | ג'ניפר סראנו | "Sense tu" | "בלעדיך" | X | X | 23 | 8 |
| 2007 | אנונימוס | "Salvem el món" | "בואו נציל את העולם" | X | X | 12 | 80 |
| 2008 | ז'יזלה | "Casanova" | "קזנובה" | X | X | 16 | 22 |
| 2009 | סוזן ז'ורז'י | "La teva decisió (Get a Life)" | "ההחלטה שלך (תשיג חיים)" | X | X | 15 | 8 |
לא השתתפה בשנים 2010-2025
מגישי הניקוד מטעם אנדורה

| שנה | מגיש |
| --- | --- |
2004: פאטי מולנה
2005: רות גומבאו
2006: צ'אבי פאלמה
2007: מריאן ואן דה וואל
2008: אלפרד ליאהי
2009: בריגיטס גרסיה
גלריה

מרתה רור באיסטנבול (2004)
אנונימוס בהלסינקי (2007)
גיזלה בבלגרד (2008)
הערות שוליים

↑  אנדורה מתכוונת להשתתף באירוויזיון
↑  ב-2006, אנדורה סיימה במקום ה-23 והאחרון בחצי-הגמר אף על פי ש-24 מדינות נטלו חלק בחצי-הגמר. הסיבה לכך היא כי סרביה ומונטנגרו פרשה טרם קיומה של התחרות אך עדיין נטלה חלק בהצבעת המדינות.
| --- | --- |
בקרת זהויות :  MusicBrainz: 44ff022f-b107-4148-8084-34997606bdad